Hvis I vil vælge en privat pasningsordning, så er det godt at dem har vi mange gode af i Slagelse Kommune.
Proceduren for at vælge sådan en, er at I først og fremmest skal skrive jeres barn op på venteliste til en kommunal dagpleje. Derefter skal I kontakte den private dagpleje og høre dem ad om der er ledig plads til jeres barn, og herefter få en aftale på plads med den private dagplejer.
Når I modtager besked fra den kommunale pladsanvisning om en ledig plads, skal I takke nej og informere dem om, at I har fundet en plads i en privat pasningsordning og vil søge om tilskud. Hvis jeres barn allerede er i det kommunale system, men I ønsker at flytte det til en privat ordning, er der en måneds opsigelse.
Det er vigtigt at I gør alt dette i god tid, da Slagelse Kommune vælger at sige, at for at I kan ansøge om tilskud til privat pasning, så skal I søge om det senest 3 måneder inden opstartsdato.
Bemærk, at I ikke må modtage tilskud til private pasningsordninger, før jeres barselsperiode er afsluttet.
Ved pasning af børn i en privat pasningsordning modtager I et tilskud fra kommunen. Dette tilskud udbetales direkte til jer som forældre og er skattefrit.